Euroopan parlamentin päätöslauselma neuvoston muuttamasta esityksestä Euroopan unionin yleiseksi talousarvioksi varainhoitovuodeksi 2000 (kaikki pääluokat) (C5-0600/1999) ja oikaisukirjelmistä nro 1/2000 (11568/1999 - C5-0313/1999), 2/2000 (13482/1999 - C5-0311/1999) ja 3/2000 (./1999 - C5-./1999) vuoden 2000 talousarvioesitykseen



Virallinen lehti nro C 041 , 14/02/2000 s. 0004 - 0007

Virallinen lehti nro 296 , 18/10/2000 s. 0195 - 0199



Euroopan parlamentin päätöslauselma neuvoston muuttamasta esityksestä Euroopan unionin yleiseksi talousarvioksi varainhoitovuodeksi 2000 (kaikki pääluokat) (C5-0600/1999) ja oikaisukirjelmistä nro 1/2000 (11568/1999 - C5-0313/1999), 2/2000 (13482/1999 - C5-0311/1999) ja 3/2000 (.../1999 - C5-.../1999) vuoden 2000 talousarvioesitykseen A5-0095/1999 (2000/C 41/02) Euroopan parlamentti, joka - ottaa huomioon EY:n perustamissopimuksen 272 artiklan, Euratomin perustamissopimuksen 177 artiklan ja EHTY:n perustamissopimuksen 78 artiklan, - ottaa huomioon neuvoston 26 päivänä marraskuuta 1999 tekemät päätökset talousarvioesityksestä varainhoitovuodeksi 2000, sellaisena kuin sitä on muutettu Euroopan parlamentin ensimmäisen käsittelyn johdosta (13476/1999 - C5-0600/1999), - ottaa huomioon neuvoston 31 päivänä lokakuuta 1994 tekemän päätöksen Euroopan yhteisöjen omista varoista(1), - ottaa huomioon 23 päivänä maaliskuuta 1999 antamansa päätöslauselmat vuoden 2000 talousarviomenettelyn suuntaviivoista(2), - ottaa huomioon komission antaman alustavan esityksen talousarvioksi varainhoitovuodeksi 2000 (SEC(1999) 200), - ottaa huomioon neuvoston vahvistaman esityksen Euroopan yhteisöjen yleiseksi talousarvioksi varainhoitovuodeksi 2000 (C5-0300/1999), - ottaa huomioon oikaisukirjelmän nro 1 vuoden 2000 talousarvioesitykseen (11568/1999 - C5-0313/1999), - ottaa huomioon oikaisukirjelmän nro 2 vuoden 2000 talousarvioesitykseen (13482/1999 - C5-0311/1999), - ottaa huomioon oikaisukirjelmän nro 5/2000 vuoden 2000 alustavaan talousarvioesitykseen (.../1999 - C5-.../1999), - ottaa huomioon oikaisukirjelmän nro 3/2000 vuoden 2000 talousarvioesitykseen (.../1999 - C5-.../1999), - ottaa huomioon 28 päivänä lokakuuta 1999 antamansa päätöslauselmat esityksestä Euroopan unionin yleiseksi talousarvioksi varainhoitovuodeksi 2000(3), - ottaa huomioon Euroopan parlamentin, neuvoston ja komission 6 päivänä toukokuuta 1999 tekemän toimielinten välisen sopimuksen talousarviota koskevasta kurinalaisuudesta ja talousarviomenettelyn parantamisesta(4), - ottaa huomioon komission ehdotuksen Euroopan parlamentin ja neuvoston päätökseksi talousarviota koskevasta kurinalaisuudesta ja talousarviomenettelyn parantamisesta 6. päivänä toukokuuta 1999 tehdyn toimielinten sopimuksen liitteessä olevasta rahoitusnäkymien tarkistamisesta (1999/0211ACI - C5-0322/1999), - ottaa huomioon budjettivaliokunnan mietinnön sekä maatalouden ja maaseudun kehittämisen valiokunnan lausunnon oikaisukirjelmästä nro 4/2000 vuoden 2000 alustavaan talousarvioesitykseen (A5-0095/1999), A. on päättänyt huolehtia siitä, että vuoden 2000 talousarviosta rahoitetaan unionin uusia ulkoisten toimien painopistealueita noudattaen 6 päivänä toukokuuta 1999 tehtyä toimielinten sopimusta ja erityisesti sen 19 kohtaa sekä sopimuksen liitteenä olevaa julistusta, jossa nimenomaisesti määrätään rahoitusnäkymien tarkistamisesta Kosovon jälleenrakennusta varten, kun tarpeet on todettu ja arvioitu, B. katsoo, että parlamentilla on Kosovon jälleenrakennuksen rahoituksen suhteen kaksi tavoitetta: - määritellä vuoden 2000 talousarvioon pitkän aikavälin toimintaa varten kohtuullinen määrä, joka perustuu tarpeiden ja toiminnasta EU:n maksettavaksi tulevan osuuden tarkkaan, realistiseen ja monivuotiseen arviointiin, - sopia neuvoston kanssa otsakkeen 4 enimmäismäärien korottamisesta rahoitusnäkymien monivuotisella tarkistuksella, jonka tarkoituksena on turvata Kosovon ja Balkanin alueen uusien tarpeiden rahoitus siinä määrin, kuin näistä uusista velvollisuuksista huolehtiminen ei haittaa unionin perinteisiä painopistealueita, C. ottaa huomioon rahoitusnäkymien tarkistamista koskevan komission ehdotuksen, johon sisältyy rahoitusnäkymien otsakkeen 4 enimmäismäärän ylittäminen ainoastaan varainhoitovuonna 2000, D. katsoo, että komission Kosovon jälleenrakennukseen ehdottamat määrärahat eivät perustu tarpeiden täsmälliseen ja varmaan arvioon ja sama koskee koko Balkanin alueen keskipitkän aikavälin tarpeita koskevia arvioita, mutta toteaa, että komissio pystynee antamaan luotettavampia arvioita vuoden 2000 ensimmäisen neljänneksen lopulla, E. ottaa huomioon, että neuvosto suhtautuu epäröiden Kosovoa ja Balkanin aluetta koskevaan selvään, numeromääräiseen ja monivuotiseen sitoumukseen talousarviossa, F. katsoo kuitenkin, että budjettivallan käyttäjien on sovittava tarvittavien varojen myöntämisestä Kosovon jälleenrakennukseen varainhoitovuodeksi 2000, kunnes saadaan realistinen ja monivuotinen arvio Kosovon ja koko Balkanin alueen rahoitustarpeista, G. katsoo, että päätösehdotuksessa, jonka neuvosto hyväksyi 15. päivänä joulukuuta 1999 pitämässään kokouksessa eli budjettivaliokunnan äänestettyä toisen käsittelyn tarkistuksista, esitetään Kosovo-menojen rahoittamista otsakkeen 4 enimmäismäärä ylittäen - käyttämällä 6. toukokuuta 1999 tehdyn toimielinten sopimuksen 24 kohdassa tarkoitettua joustovälinettä, - jakamalla uudelleen 40 miljoonaa euroa, - jättämällä 20 miljoonan euron marginaali otsakkeeseen 4, - vähentämällä maksumäärärahoja, - sitoutumalla rahoitusnäkymien tarkistamiseen heti, kun Kosovon ja Balkanin alueen tarpeita koskevat arviot ylittävät merkittävästi olemassa olevissa ohjelmissa tarkoitukseen varatut määrät, Painopistealueet 1. pitää valitettavana, että komissio ei ole osoittanut ehdotuksissaan ja erityisesti Kosovon rahoitustarpeiden suunnittelussa tarkkuutta ja kaukonäköisyyttä eikä ole käyttänyt perustana luotettaviin ja vahvistettuihin tarpeisiin pohjautuvaa realistista ehdotusta; panee tyytyväisenä merkille, että neuvoston ehdotus rahoitusnäkymien otsakkeen 4 enimmäismäärän ylittämisestä menee pidemmälle kuin johdanto-osan C kappaleessa mainittu komission ehdotus; 2. toteaa erityisesti, että vaikka komission esittämät arviot viittaavat alueen ennustettavissa olevia tarpeita koskevan Maailmanpankin tutkimuksen päätelmiin, ne eivät perustu tarkkaan otaksumaan tarpeiden kokonaislaajuudesta, toteutettavien toimien kestosta, Euroopan unionin, jäsenvaltioiden ja muiden avunantajien osuudesta tai tämän alueen vastaanottokykyyn, jonka bruttokansantulo optimistisimpien analyysien mukaan on alle 800 miljoonaa euroa; 3. toteaa, että komission puheenjohtaja on ilmoittanut Balkanin alueen EU-rahoitussitoumukseksi 5,5 miljardia euroa seitsemän vuoden aikana mutta komissio ei katso pystyvänsä arvioimaan tarpeita tyydyttävästi ennen huhtikuuta 2000; 4. toteaa, että komission tulotaulukosta antamia tietoja ei ole sisällytetty oikaisukirjelmään nro 4/2000 alustavaan talousarvioesitykseen eikä oikaisukirjelmään nro 2/2000 talousarvioesitykseen; muistuttaa, että edelliseltä varainhoitovuodelta käytettävissä oleva ylijäämä - vuoden 1999 talousarvion saldo - voidaan varainhoitoasetuksen 32 artiklan mukaisesti ottaa talousarvioon ainoastaan korjaavassa ja täydentävässä talousarviossa yhteisymmärryksessä parlamentin kanssa, kun lopulliset tiedot on vahvistettu; 5. toteaa, että neuvoston ehdotus, jonka mukaan Kosovo-rahoitus, jonka tarpeeksi alun perin arvioitiin 500 miljoonaa euroa vuonna 2000, jaetaan varainhoitovuoden 2000 (360 miljoonaa euroa) ja 2001 (140 miljoonaa euroa) kesken ja osa jälleenrakennukseen vuonna 2000 osoitettavasta määrästä rahoitetaan siirtämällä määrärahoja vuodelta 1999 ja osoittamalla osa humanitaarisesta avusta tähän tarkoitukseen, ei perustu tarpeiden, toivottavan aikataulun ja unionille siirtyvien velvollisuuksien täysin tyydyttävään analyysiin; 6. hyväksyy aiheutuvasta lisätyöstä huolimatta neuvoston ehdottaman kompromissiluonnoksen, jonka mukaan 360 miljoonaa euroa jälleenrakennuksesta rahoitetaan vuonna 2000; jättää näin ollen otsakkeen 4 enimmäismäärään 20 miljoonan euron marginaalin ja sitoutuu tarvittaessa 40 miljoonan euron suuruiseen määrärahojen uudelleenjakoon; 7. hyväksyy Marokon kanssa tehtävän kalastussopimuksen sekä Itä-Timorissa ja Turkissa todettujen tarpeiden rahoittamisen nykyisten rahoitusnäkymien puitteissa jakamalla uudelleen talousarvion otsakkeeseen 4 (Ulkoiset toimet) otettuja määrärahoja lisätäkseen osaltaan talousarvion kurinalaisuutta; 8. muistuttaa toivovansa, että Kyproksen ja Maltan liittymisen valmistelua koskevat määrärahat otetaan alaotsakkeeseen B7 (Liittymisen valmistelu), mutta neuvoston kieltäydyttyä sopimasta asiasta ottaa tarvittavat määrärahat otsakkeeseen 4, jottei rangaistaisi kyseisiä valtioita; 9. odottaa Kosovon ja koko Balkanin alueen rahoitustarpeiden arviointia, jonka komissio arviosi voivansa antaa ennen huhtikuuta 2000, jotta voidaan määritellä - Kosovolle ja koko Balkanin alueelle vuosina 2000-2006 annettavan rahoituksen määrä, - Euroopan unionille kuuluva osuus tästä rahoituksesta, - niiden määrärahojen määrä, joita nykyiset ohjelmat eivät kata ja jotka edellyttävät näin ollen otsakkeen 4 enimmäismäärän korottamista; 10. vahvistaa päättäneensä toteuttaa viipymättä ja joka tapauksessa ennen huhtikuuta 2000 kaikki tarvittavat toimet komission arvion ja ehdotuksen johdosta neuvottelemalle budjettivallan toisen käyttäjän kanssa rahoitusnäkymien otsakkeen 4 asianmukaisesta tarkistamisesta yhteisen päätöksen liitteenä olevan lausuman mukaisesti(5); 11. arvioi, että varainhoitoasetuksen 14 artiklassa vaaditut edellytykset ovat peruste muutoksille, jotka koskevat alaluokan 1 a ja otsakkeiden 5 ja 7 budjettikohtien muutoksia, jotka tehtiin ilman tarkistuksia hyväksytyillä oikaisukirjelmillä 1 ja 2 vuoden 2000 talousarvioesitykseen; katsoo kuitenkin; että alaluokan 1 b ja otsakkeen 4 budjettikohtien osalta varainhoitoasetuksen 14 artiklan edellytykset eivät ole täyttyneet, ja hylkää vuoden 2000 talousarvioesitykseen esitetyn oikaisukirjelmän nro 2 vastaavat kohdat, koska näiden otsakkeiden suhteen ei ole voitu todeta "erityisen poikkeuksellista tilannetta"; Teknisen avun toimistot (BAT): todellisen uudistuksen käynnistäminen 12. pitää tervetulleena komission myönteistä suhtautumista tarkistukseen 460 sekä sen rakentavaa lähestymistapaa uudistustarpeeseen; suhtautuu myönteisesti varapuheenjohtaja Kinnockin päätökseen ottaa tekninen tuki hallintouudistuksen keskeiseksi kysymykseksi; muistuttaa neuvoston myös hyväksyneen aloitteen hallintomenojen yksilöimisestä talousarvion nimikkeistössä; 13. katsoo, että vakuutukset parlamentin tavoittelemien periaatteiden, eli teknisen avun toimistojen asteittaisen purkamisen, mahdollisesti siirrettävien tehtävien luettelon sekä komissiosta tulevan ja sen vastuulla olevan vakinaisen henkilöstön johtamien hajautettujen toimeenpanoyksikköjen (UDE) perustamisen, toteuttamisesta ovat tällä hetkellä uskottavia siinä määrin, että niihin liittyy tarkka ja avoin aikataulu; 14. ehdottaa sen vuoksi ensimmäisessä käsittelyssä tekniseen tukeen ja hallintomenoihin tarkoitetuista määrärahoista varaukseen otetun 90 prosentin osuuden vapauttamista ja 10 prosentin osuuden siirtämistä hallintomenoista toiminnallisiin kohtiin komission hallinnon kurinalaisuuden lisäämiseksi; pitää 10 prosenttia otsakkeen 4 budjettikohtien hallintomäärärahoista varauksessa odotettaessa, että budjettivallan käyttäjä saa tietoa meneillään olevista sopimuksista; 15. varaa itselleen oikeuden arvioida kokonaisvaltaisesti komission toimintaa tässä suhteessa ennen vuoden 2001 talousarvion ensimmäisen käsittelyn äänestystä; Otsakkeet 1, 3, 4 ja 5 16. pitää myönteisenä sitä, että neuvoston kanssa on päästy sopimukseen tietyistä talousarvioesitykseen vuodeksi 2000 esitetyn oikaisukirjelmän nro 2 kohdista ja erityisesti alaotsakkeesta 1 a; pitää tässä suhteessa myönteisenä neuvoston päätöstä hyväksyä 50 miljoonan euron rahoitus kuluttajansuojalle vähentämättä elintarvikkeiden jakeluun vähäosaisille tarkoitettuja määrärahoja; 17. toteaa, että neuvosto ei ole ottanut huomioon valtaosaa sen ensimmäisessä käsittelyssä hyväksymistä tarkistuksista; korostaa tarvetta varmistaa, että talousarvioon otettavien maksumäärärahojen taso vastaa maksusitoumusmäärärahojen tasoa; 18. pahoittelee, että neuvosto on hylännyt tietyt pilottihankkeet ja valmistelevat toimet, joiden määrärahat parlamentti otti talousarvioon noudattaen kaikin puolin 6. toukokuuta 1999 tehtyä toimielinten sopimusta; huomauttaa lisäksi, että lajitellessaan pilottihankkeita ja valistelevia toimia neuvosto suostui poistamaan toimenpiteet, joilla tuetaan verovapausjärjestelmän lakkauttamisesta kärsivien yritysten työntekijöitä ja jotka se itse otti talousarvioon ensimmäisessä käsittelyssä; 19. vahvistaa ensimmäisessä käsittelyssä tekemänsä päätökset unionin ulkoisia toimia varten talousarvioon otettavista määrärahoista mutta on joutunut jakamaan uudelleen 150 miljoonaa euroa Itä-Timoriin, Turkkiin, Kyprokseen ja Maltaan sekä Marokon kanssa tehtävään kalastussopimukseen liittyvien uusien tarpeiden rahoittamiseksi; on pyrkinyt toteuttamaan tämän uudelleenjaon uhraamatta parlamentin keskeisiä painopistealueita mutta ottaen huomioon alustavaa talousarvioesitystä vuodeksi 2000 koskevan oikaisukirjelmän nro 4 sisältämän tarpeiden uudelleenarvioinnin; 20. pitää myönteisenä myös neuvoston suostumusta 75 uuden viran myöntämiseen OLAFille sekä asianmukaisen rakenteen luomiseen talousarvioon; muistuttaa vielä, että neuvosto hyväksyi liittymistä valmistelevan Sapard-välineen muuttamisen jaksotetuiksi määrärahoiksi antamatta kuitenkaan numerotietoja maksujen vähennyksestä; Muut toimielimet 21. panee merkille neuvoston hyväksymän oikaisukirjelmän 3/2000 vuoden 2000 talousarvioesitykseen ja ilmaisee tätä oikaisukirjelmää koskevan täyden hyväksyntänsä; 22. kehottaa pääsihteeriä muuttamaan uutta henkilöstön ylennyksiä koskevaa politiikkaa tähän mennessä huomattujen puutteiden perusteella, jotka koskevat erityisesti kunkin ura-alueen alimpiin palkkaluokkiin kuuluvien ylenemismahdollisuuksia; 23. huomauttaa, että ura-alueen A henkilöstön uusi henkilöstökiertopolitiikka on periaatteessa hyvä toimenpide, jolla parlamentin pääsihteeristöstä saadaan dynaamisempi, mutta korostaa, että lisäämättä ammatillista koulutusta asiakysymyksissä, esimerkiksi ympäristön, liikenteen ja maatalouden alalla, menetetään huomattavasti henkilöpääomaa; pyytää pääsihteeriä laatimaan 31. maaliskuuta 2000 mennessä selonteon, jossa ehdotetaan toimenpiteitä tämän henkilöpääoman menetyksen kuromiseksi umpeen lyhyellä ja keskipitkällä aikavälillä; 24. korostaa painokkaasti, että liikkuvuus- ylennys- ja arviointipolitiikan on muodostettava yhtenäinen kokonaisuus; pitää kiinni siitä, että ylennysten, erityisesti palkkaluokissa A 1 ja A 2, on perustuttava yksinomaan suorituksiin sekä henkilökohtaisiin ominaisuuksiin ja johtamistaitoihin; odottaa, että pääsihteeri laatii 31. maaliskuuta 2000 mennessä selonteon liikkuvuus-, ylennys- ja arviointipolitiikan yhtenäisestä täytäntöönpanosta; odottaa erityisesti, että arviointipolitiikan yhteydessä käsitellään arvioijien koulutusta, arviointikriteereitä sekä virkamiesten mahdollisuuksia arvioida arvioijiaan; 25. kannattaa oikeusasiamiehen ja parlamentin välisen hallinnollisia, taloudellisia ja logistisia kysymyksiä koskevan sopimuksen jatkamista; korostaa, että vaikka oikeusasiamiehen talousarviosta tulee yhteisöjen yleisen talousarvion riippumaton pääluokka vuoden 2000 talousarviosta alkaen, tämän ei pitäisi merkitä hallinnosta, talousarviosta ja varainhoidosta huolehtivan henkilöstön lisäämistä; 26. kehottaa puhemiestä vahvistamaan talousarvioasiakirjan Euroopan unionin talousarvioksi; 27. kehottaa puhemiestä välittämään nämä talousarviota koskevat päätökset neuvostolle, komissiolle sekä asianomaisille toimielimille ja neuvoa-antaville elimille. (1) EYVL L 293, 12.11.1994. (2) EYVL C 177, 22.6.1999, s. 40 ja 44. (3) Kyseisessä istunnossa hyväksytyt tekstit, kohdat 1 ja 2. (4) EYVL C 172, 18.6.1999, s. 1. (5) Hyväksytyt tekstit, 16.12.1999, kohta 7.